|  |
| --- |
| **СТАТУС НА ПРЕДЛОЖЕНИ МЕРКИ ЗА АП ОВП 2016-2018 ГОДИНА** |
| **1. ПАРТИЦИПАТИВНО КРЕИРАЊЕ НА ПОЛИТИКИ**  |
| **Предложена мерка**  | **Статус** | **Образложение за неприфаќање на мерката** |
| Надворешно следење на ЕНЕР и зголемување на влијание  | прифатена | 1.1 Унапредување на процесот за консултацијасо засегнатите страни во процесот на креирање на политики |
| Годишен извештај за консултации во предлог закони | прифатена | 1.1 Унапредување на процесот за консултацијасо засегнатите страни во процесот на креирање на политики |
| Механизам за собирање на податоците од следење на спроведување на политики од страна на граѓанските организации | неприфатена | Порталот е-демократија во делот,, БЛОГ,, овозможува граѓанските организации да ги објавуваат и презентираат своите активности, наоди и анализи. |
| Воведување на механизам за е-петиција/иницијатива преку порталот на е-демократија | неприфатена | Порталот е-демокртија преку алатката ,,дај идеја“ овозможува сите заинтересирани граѓани да дадат свои иницијативи во процесот на креирање на политики и обезбедување на услуги |
| Формирање на советодавно тело за унапредување на соработка, дијалогот... | прифатена | 1.2 Унапредување на соработката со граѓанскиот сектор |
| Унапредена примена на Кодексот за добри практики за учество на граѓанскиот сектор во процесот на креирање на политики  | прифатена | 1.2 Унапредување на соработката со граѓанскиот сектор |
| Имплементација на стратегија 2012-2017 | прифатена | 1.2 Унапредување на соработката со граѓанскиот сектор |
| Партиципативна подготовка на новата стратегија 2018-2022 | прифатена | 1.2 Унапредување на соработката со граѓанскиот сектор |
| Зголемено граѓанско учество во следење и проценка на спроведување на политики | прифатена | 1.1 Унапредување на процесот за консултацијасо засегнатите страни во процесот на креирање на политики |
| Зголемување на периодот од објавување на Известување за процесот на подготовка на предлог закони до објава на нацрт на закон од 5 на 15 дена | прифатена | 1.1 Унапредување на процесот за консултацијасо засегнатите страни во процесот на креирање на политики |
| Зголемување на периодот на консултации на нацрт закон од 10 на 20 дена | прифатена | 1.1 Унапредување на процесот за консултацијасо засегнатите страни во процесот на креирање на политики |
| Објавување на информации за предлог закони утврдени на Седници на Влада | прифатена | 1.1 Унапредување на процесот за консултацијасо засегнатите страни во процесот на креирање на политики |
| Партиципативно развивање на механизми за социјален договор во областа на социјалната помош и испорака на социјални услуги од страна на ГО | прифатена | 7.1 Поволна правна средина за социјални договори |
| Објавување на регистар на ГО од Централен регистар | прифатена | 1.1.5 Дефинирање на листа за објавување на основни (агрегирани) податоци за граѓански организации и деловни субјекти на веб страната на Централен регистар на РМ1.1.6 Објавување на основни (агрегирани) податоци за граѓански организации и деловни субјекти на веб страната на Централен регистар на РМ |
| Објавување на заклучоци од седници на влада | прифатена | 1.1 Унапредување на процесот за консултацијасо засегнатите страни во процесот на креирање на политики(споена со предлог 12 од оваа листа) |
| *Употреба на претставки од граѓаните кои се однесуваат на спроведување на закони со цел на подобрување на политки* | неприфатена | Претставки се поднесуваат поради повреда на уставните или законските права на граѓаните со акти, дејствија или пропуштање на дејствија од органите на државната управа и од други органи и организации што имаат јавни овластувања.Порталот е-демокртија преку алатката ,,дај идеја“ овозможува сите заинтересирани граѓани да дадат свои иницијативи во процесот на креирање на политики и обезбедување на услуги |
| *Јакнење на капацитете на ГО за активно учество во процесот на креирање политики* | прифатена | 1.2 Унапредување на соработката со граѓанскиот сектор |
| *Јакнење на капацитети на ГО за финансиска одржливост* | прифатена | 1.2 Унапредување на соработката со граѓанскиот сектор |

|  |
| --- |
| **2. Отворени податоци** |
| **Предложена мерка**  | **Статус** | **Образложение за неприфаќање на мерката** |
| Креирање на стандарди за отворени податоци (метаподатоци, финансиски и геоспацијални податоци) | прифатена | мерка 2.1 Креирање на стандарди за отворени податоци |
| Дефинирање на лиценци за отворени податоци и поставување на истите на порталот за отворени податоци | прифатена | мерка 2.2 Подобрување на платформата за отворени податоци и нејзино приближување кон граѓаните |
| Овозможување на поголема партиципативност и отчетност на порталот на отворени податоци (feedback кон граѓаните) и воспоставување на архива на објавени податочни сетови | прифатена | мерка 2.2 Подобрување на платформата за отворени податоци и нејзино приближување кон граѓаните |
| Развој на каталог на податочни сетови од општините и подготовка на насоки за објавување на отворени податоци за општините | прифатена | мерка 2.4 Каталогизација и категоризација на податочните сетови на државните институции |
| Кампања за популаризирање на отворените податоци кај граѓаните | прифатена | мерка 2.3 Зголемување на свеста за отворени податоци |
| Отворање на податоци од клучни институции | неприфатена | Не соодвествува како мерка од нов акциски план; Секоја институција е задолжена со закон да направи отворање на своите податоци, мерка што е исполнета со претходниот акциски план; МИОА како носител на проектот за отворени податоци ќе продолжи со превземање иницијатива институциите да ги отворат своите податоци |
| *Каталогизација и категоризација на податочните сетови на државните институции* | прифатена | мерка 2.4 Каталогизација и категоризација на податочните сетови на државните институции |
| *Линкување на отворените податоци на порталите на државните институции* | прифатена | мерка 2.5 Линкување на отворените податоци на порталите на државните институции |

|  |
| --- |
| **3. СЛОБОДА НА ИНФОРМАЦИИ** |
| **Предложена мерка**  | **Статус** | **Образложение за неприфаќање на мерката** |
| Проактивно објавување информации (1. изработка на информатор; 2. индекс за следење на проактивност; 3. објавување на веќе побарани/дадени информации; препорака за проактивност од КСПИЈК) | прифатени | 3.1.1 Проактивно објавување информации од јавен карактер |
| Мерки за намалување на молчењето на администрацијата (1. обуки со таргетирани институции врз основа на утврдени слабости во примената на законот; 2. намалување на рокот на 15 работни или 20 календарски денови; 3. утврдување одговорност за одговорните лица; 4. промовирање електронско барање информации) | делумноприфатени | -Комисијата за ЗСПИЈК смета дека наведените мерки не треба да бидат предмет на Акцискиот план за ОВП поради следното: Правото за поднесување иницијатива за измени на Законот подносителите можат да го остварат на друг начин за кој КОМСПИ смета дека е поадекватен. Тоа значи дека, имаат право да поднесат иницијатива за измени и дополнувања на Законот до Министерството за правда како надлежен орган за подготвување на предлог за измени на Законот или до Владата на Република Македонија. -Утврдувањето на одоговорност на одговорните лица е законска регулатива и КОМСПИ ќе постапи согласно законските одредби и надлежности. |
| Кампања за подигнување на свеста (1. работна група за дефинирање на кампањата; 2. фокус на бенефитите за институциите и мапирање на целните групи; 3 (?) промовирање електронско барање информации | прифатена | 3.1.3 Развивање и спроведување на медиумска кампања за промоција на правото за слободен пристап до информации од јавен карактер |

|  |
| --- |
| **4.СПРЕЧУВАЊЕ НА КОРУПЦИЈАТА И ПРОМОВИРАЊЕ НА ДОБРОТО ВЛАДЕЕЊЕ** |
| **Предложена мерка**  | **Статус** | **Образложение за неприфаќање на мерката** |
| Следење на имплементацијата на законот за укажувачи | прифатена | **4.1 Имплементација на Законот за заштита на укажувачи и јакнење на свеста за укажувањето**Достигнувања: ***4.1.1.*** *Примена на законот и подзаконските акти за заштитено пријавување (определување овластени лица за прием на пријави од укажувачи од институциите)****4.1.2.*** *Јакнење на капацитетите на овластените лица за прием на пријави од укажувачи за ефикасно спроведување на законот преку обуки и работилници****4.1.3.*** *Годишни извештаи за примени пријави од укажувачи (податоци за институции и број на примени пријави од укажувачи)****4.1.4*** *Јакнење на свеста за укажувањето (кампањи и јавни дебати, прирачник)* |
| Регистар на стручни лица за јавни набавки како отворен податок | неприфатена | Согласно член 14 ј став 4 од ЗЈН , мислењата на стручните лица се прилог кон решението без да се открива нивниот идентитет. Овој член стана дел од законот со цел стручните лица да постапуваат професионално без можност за никакво влијание врз нивното одлучување при изготвување на стручното мислење. Од погоре наведеното Советот за јавни набавки е со став дека Регистарот на стручни лица за јавни набавки неможе да биде отворен податок затоа што е спротивно на одредбите од Законот за јавни набавки. |
| Онлајн програма за следење на Државна програма за превенција и репресија на корупција | неприфатена | *Образложението е дадено на ден 31.03.2016 година и доставено е електронски до МИОА, МП, ИДСЦС, ЦГК, ТИ,ЦИКП, МЦМС**Во однос на мерката „Онлајн програма за следење на Државната програма за превенција и репресија на корупцијата и судирот на интереси“  ставот на ДКСК  е дека истата не треба да биде содржана во АП за ОВП 2016-2018 и треба да се избрише. Во смисла на наведеното истакнуваме дека ДКСК е надлежна за донесување на  Државните програми за превенција и репресија на корупцијата и превенција и намалување на појавата на судир на интереси со Акциони планови за нивно остварување. Исто така ДКСК го координира и следи остварувањето на програмските активности онлајн преку веб апликација за електронско доставување на податоците во која пристап имаат номинираните лица од надлежните институции за реализација на активностите. ДКСК годишно,  по добивање на податоците, нивна обработка и анализа изготвува извештај за остварувањето на активностите од Државната програма, кој е јавен, се презентира на годишна конференција и се објавува на веб страницата на ДКСК. Во извештајот се содржани податоци кои се однесуваат и го образложуваат статусот на реализација на конкретната активност, врз основа податокот добиен од институцијата кој е опфатен во образложението и преку анализата што пошироко ја спроведува ДКСК. Извештајот содржи и графички приказ и прегледи за реализацијата на активностите.*  |
| Семафор за следење на напредокот на воведување на системи на интегритет | прифатена | **4.3 Промовирање на интегритет, транспарентност и отчетност на локално ниво и следење на напредокот**Достигнувања:***4.3.1.*** *Потпишување на антикорупциски политики- политики на интегритет со сите ЕЛС****4.3.2.*** *Следење на одговорност, транспарентност и отчетност на локално ниво преку индексот за интегритет и индексот за одговорност, транспарентност и отчетност на општините* |
| Кампањи за јакнење на јавната свест за укажувачи | прифатена | **4.1 Имплементација на Законот за заштита на укажувачи и јакнење на свеста за укажувањето**Достигнување: ***4.1.4*** *Јакнење на свеста за укажувањето (кампањи и јавни дебати, прирачник)* |
| Отворени податоци за имотните листови | прифатена | **4.2 Отворени податоци за имотната состојба на избрани и именувани лица** Достигнувања: ***4.2.1.*** *Создавање технички услови за објавување на анкетните листови во форма на отворени податоци (креирано и воспоставено софтверско решение)****4.2.2.*** *Воспоставување историски преглед за промените во имотната состојба на избрани и именувани лица* |
| Механизми за следење за напредокот на состојбата во борба против корупција | прифатена | **4.4 Унапредување на соработката и зголемена проактивност во спречување на корупцијата и судирот на интереси** Достигнувања:***4.4.2*** *Развивање методологии за следење на состојбите со корупцијата и судирот на интереси* ***4.4.3*** *Промоција на резултатите од следењето на состојбите со корупцијата и судирот на интереси (јавни настани-дебати, работилници и тематски конференции)* |
| *Состаноци тематски и дијалог* | прифатена | **4.4 Унапредување на соработката и зголемена проактивност во спречување на корупцијата и судирот на интереси** Достигнување:***4.4.1*** *Oдржување периодични координативни работни средби* |
| *Прирачник (информатор) за укажувачи* | прифатена | **4.1 Имплементација на Законот за заштита на укажувачи и јакнење на свеста за укажувањето**Достигнување: ***4.1.4*** *Јакнење на свеста за укажувањето (кампањи и јавни дебати,* ***прирачник)*** |
| *Образовни активности во школи со наставници* | неприфатена | *ДКСК во соработка со Центарот за граѓански комуникации и со финансиска поддршка на Амбасадата на Кралството Норвешка во РМ го реализира проектот „Антикорупциска едукација на учениците од основните училишта“.* *Позитивните ефекти од проектот наложија да се продолжи и да се прошири антикорупциската едукативна програма во системот на основното и средното образование. За таа цел во Државната програма за превенција и репресија на корупцијата и превенција и намалување на појавата на судир на интереси со Акционен план 2016-2019, во областа „4.4. Значење на образовниот процес во борбата против корупцијата“, предвидени се две активности во насока на воведување на антикорупциски содржини во редовната настава во основното образование и развивање пилот – проект за антикорупциска едукација на учениците од средно образование како дел од вон наставните активности.* *Со оглед на тоа дека ваква мерка/активност е веќе предвидена во Акциониот план за остварување на Државната програма 2016-2019, не е потребно истата да се повторува и да се опфати и со АП на ОВП 2016-2018.*  |
| Учество на ГО во следењето на корупцијата | прифатена | **4.4 Унапредување на соработката и зголемена проактивност во спречување на корупцијата и судирот на интереси “ се во оваа насока** Достигнувања:***4.4.1*** *Oдржување периодични координативни работни средби****4.4.2*** *Развивање методологии за следење на состојбите со корупцијата и судирот на интереси* ***4.4.3*** *Промоција на резултатите од следењето на состојбите со корупцијата и судирот на интереси (јавни настани-дебати, работилници и тематски конференции)* |

|  |
| --- |
| **5. ЕФИКАСНО УПРАВУВАЊЕ СО ЈАВНИТЕ РЕСУРСИ (ФИСКАЛНА ТРАНСПАРЕНТНОСТ)** |
| **Предложена мерка**  | **Статус** | **Образложение за неприфаќање на мерката** |
| Објавување на граѓански буџет во првиот квартал по донесување  | постојна | 5.1.1 Подготвување и објавување на граѓански буџет |
| Објавување на информации за буџетска и програмска имплементација на здравствените буџети, со посебен фокус на буџетската и финансиската имплементација на превентивните програми на Министерството за здравство | постојна | 5.2.1 Подготовка и објавување на полугодишни и годишни извештаи за буџетско и програмско спроведување на 20 програми за превентивна и куративна здравствена заштита финансирани од Буџетот на Министерството за здравство со техничка помош и поддршка од ЕСЕ |
| Објавување на полугодишен извештај за извршување на Буџетот на веб-страницата на МФ еден месец по усвојување од страна на Владата, како и на веб-страниците на единиците на локална самоуправа | прифатена | 5.1.3 Објавување на полугодишен извештај за извршување на Буџетот на РМ на веб страната на Министерството за финансии по усвојување од страна на Владата на РМ |
| Измени и дополнувања на упатството за трезорско работење со бришење на точка 23 од дел IV со цел овозможување на пристап до податоци од трезорските сметкиИзмена на упатството за начинот на трезорско работење на ФЗО со бришење на точка 22 од дел IV со цел овозможување на пристап до податоци од трезорските сметки | неприфатена | Оваа предлог мерка беше поставена уште на почетокот од активностите за подготовка на АП 2016-2018 и веднаш беше разгледана од МФ при што се констатира дека одредбата од точка 23 од дел IV од Упатството за начинот на трезорско работење не го попречува обезбедувањето на податоци за прибирање и трошење на буџетските средства од причина што со јасно и специфицирано поднесено барање за пристап до информации и податоци од јавен карактер, МФ- Сектор трезор ги обезбедува истите. На овој начин се постапува во согласност со постоечките законски норми за транспарентност, а во исто време се почитуваат и пошироките законски одредби кои се однесуваат на заштита на личните податоци.Бидејки на вториот јавен настан “Отворено владино партнерство“ одржан на 11 мај 2016 година од страна на предлагачите беше повторно поставена како предлог мерка, МФ- Сектор за трезор побара дополнително појаснување и прецизирање на информациите и полезноста на информациите кои би ги очекувале во случај да се избрише таа точка од Упатството, имајќи во предвид дека и со постојната регулатива податоците се достапни за барателот кој ќе се обрати со јасно прецизирано барање. Во досегашниот период од страна на предлагачите не е постапено по барањето на МФ – Сектор за трезор, односно не се дадени потребните прецизирања. Од тие причини не е издржано барањето за измена на наведената точка од Упатството за начинот на трезорско работење. |
| Објавување на кварталните финансиски планови од страна МФ | прифатена | 5.1.2 Објавување на проекција на приходите и расходите на Буџетот на Р М за тековната година по квартали на почетокот на годината |
| Објавување на податоци за достасани, а неизмирени обврски на државата од страна на МФ (согласно кварталните прегледи кои ги добиваат) | неприфатена | Податоците за неизмирените обврски се доставуваат од страна буџетските корисници до МФ – Сектор за трезор како обврска уредена со подзаконските акти на МФ, која буџетските корисници ја реализираат со доставување на извештајни прегледи и како такви имаат информативен карактер но не претставуваат системски податоци на трезорот поради што Сектор за трезор не може да ги проследува како продуцирани системски податоци туку располага со истите како податоци на буџетските институции. Од тука единствено буџетските институции кои ги генерираат овие податоци можат да информираат за истите.Со реформите во системот за јавните финансии меѓу другото ќе се вклучи системска евиденција на неизмирените обврски и следствено на тоа податоците ќе бидат дел од останатите податоци со кои ќе располага Министерството и како такви ќе бидат системски генерирани и достапни податоци на МФ.  |
| Институционализација и пилотирање на методологијата за социјална ревизија како составен дел од работењето на секторот за внатрешна ревизија на Министерството за здравство  | прифатена  | 5.7 Зголемување на придобивките од трошење на буџетските средства за превентивна и куративна здравствена заштита за граѓаните |
| Објавување на податоци за негарантирани задолжувања на јавниот сектор како табеларен приказ на квартална основа | неприфатена | Министерството за финансии ги објавува податоците за јавниот долг согласно Законот за јавен долг (пречистен текст, Службен весник бр. 165/2014). Притоа, опфатот на долгот е дефиниран во законот и истиот не го опфаќа негарантираниот долг. Од оваа причина, Министерството за финансии нема можност да ги објавува податоците за негарантираниот долг. |
| Објавување на извештаите од внатрешните ревизии на веб-страниците на субјектите од јавниот сектор | неприфатена | Согласно атрибутивниот стандард 1220.C1 од Меѓународните стандарди за професионално извршување на внатрешната ревизија објавени во „Службен весник на Република Македонија“ бр 113/14, „Внатрешните ревизори мора да применуваат соодветна професионална грижа за време на давањето на советодавните услуги, имајќи ги во предвид потребите и очекувањата на клиентите, вклучувајќи го карактерот, времетраењето **и објавувањето** на резултатите од извршената работа.Внатрешниот ревизор може (доколку тоа го одобри клиентот) да ги објави своите извештаи.Државниот завод за ревизија како надворешна ревизија редовно ги објавува ревизорските ивештаи на својата веб страна. |
| Промовирање практики за партиципативно буџетирање, преку задолжителни консултации со граѓаните спроведени од буџетските корисници пред доставување на буџетските циркулари до МФ, и објавување на доставените циркулари од МФ | неприфатена | МФ до буџетските корисници на централната власт и фондовите доставува насоки за подготовка на предлог буџетска пресметка во форма на буџетски циркулар. Насоките за подготвување на предлог буџетската пресметка се објавуваат и на веб страната на МФ. При подготовка на буџетските барања буџетските корисници треба да ги почитуваат начелата на економичност и рационалност во трошењето на буџетските средства и определбата на Владата на РМ за спроведување на дисциплинирана буџетска потрошувачка со нагласен акцент на рестриктивност и ригорозна контрола на помалку продуктивните трошоци за сметка на зголемување на инвестиционите вложувања во капитални проекти. Буџетските корисници се обврзани да ги вклучат во своите барања и стратешките приоритети на Владата кои се објавуваат во Службен весник на РМ. Исто така, предлог буџетското барање треба да биде изготвено во рамки на максимално утврдените износи на расходи. Доставата на буџетското барање се врши задолжително преку веб апликација со on line пополнување на обрасците. Буџетските корисници сами ги креираат своите програми и подпрограми, согласно своите обврски утврдени со закон и со стратешките приоритети на Владата на РМ. МФ нема законска основа да ги објавува добиените буџетски барања.  |
| Воведување на јавно достапен регистар на државен имот (движен и недвижен) | неприфатена | Органот што би водел ваков регистар би требало да има одредена надлежност или соодветна организациона поставеност за да врши контрола во однос на сите државни органи, со цел да се обезбеди почитување на обврската за доставување на ажурирани и точни податоци.Во моментов Агенцијата за катастар на недвижности, е орган чија законска надлежност е да воспоставува и да води евиденција за сите недвижни ствари, вклучително и за оние што се во државна сопственост додека евиденцијата за движните ствари со кои располага секој државен орган се врши согласно со прописите за сметководственото работење,така што секој државен орган води своја внатрешна евиденција за стварите што ги користи, а кои што се различни и со специфики кои што произлегуваат од надлежностите на државните органи. За регистер на градежно земјиште образложение да даде Министерство за транспорт и врски. |
| Воведување на јавно достапен регистар на договори за концесии | прифатена | 5.6.Воведување на јавно достапен регистар на договори за концесии |
| Создавање законска обврска за податоци за јавни набавки кои треба да ги објавуваат договорните органи согласно со дадената препорака при спроведување на претходниот акциски план | прифатена | 5.3.Создавање законска обврска за договорните органи за задолжително објавување на информации за постапките и за договорите за јавни набавки на своите интернет страници |
| Објавување податоци за висина на државна помош по корисник, по регион и по основ | отворена | Оваа мерка е оставена отворена од причина што, интенцијата беше да се состанат предлагачите на меркава и давателите на државната помош и точно да ја дефинираат. Државната помош е комплексна материја и КЗК како носител не може да завземе конечен и дефинитевен став по ова прашање без соработка и придонес од релевантните институции по ова прашање. КЗК смета дека предлог-мерката треба да биде донесена во партнерство, да се организира дополнителен состанок помеѓу сите страни со цел да се реализира мерката на заеднички прифатлив начин. КЗК како носител кој треба да ја реализира меркава, предлага МИОА да посредува за состанок со предлагачите на мерката и со институциите даватели на државната помош со цел истата да биде дефинирана на заемно прифатлив начин и така реализирана. |
| Објавување на сите податоци за странска помош кон РМ од страна на СЕП (да се регистрира и објавува целокупна странска помош во базата на податоци) | неприфатена | СЕП ја исполнува редовно оваа обврска. Имено во рамки на своите надлежности СЕП ги регистрира:1. Сите испрограмирани документи преку ИПА 1 и ИПА 2 се објавени на страната на СЕП ,
2. истовремено се обезбедени линкови до сите програмски документи за Република Македони и Западен Балкан објавени на страната на ДГ НЕАР,
3. сите оние проекти за кои е доставено барање за регистрација се видливи во Централната база на податоци ЦДАД http://cdad.sep.gov.mk/ со напомена дека оваа база не е статична и истата се полни во континуитет врз основа на доставените барања и проекна документација
4. Министерството за финансии на страната на ЦФЦД редовно објавува регистер на склучени договори по ДИС
5. Делегацијата на ЕУ во Скопје објавува објавува регистер на склучени договори кои се реализираат централизирано преку ДЕУ
 |
| Објавување и ажурирање на квартално ниво на база на податоци за висина на планирана и реализирана домашна и странска помош за рурален развој и земјоделство | прифатена | 5.8.Објавување податоци на квартално ниво за планирана и реализирана домашна и странска помош за рурален развој и земјоделство |
| Воведување родово одговорно буџетирање како задолжително на централно и локално ниво преку измена на Законот за буџетите | неприфатена | Предлагачот не ја доставил предлог мерката во стандардна форма која би била предмет на опсервација |
| Воведување на отворени договори за јавни набавки и изработка на апликација која ќе ги направи договорните информации јавни, па граѓаните ќе може да го следат спроведувањето на договорите за јавна набавка | неприфатена | Предлагачот не ја доставил предлог мерката во стандардна форма која би била предмет на опсервација  |
| Измена на Закон за јавни набавки и воведување одредба за задолжително објавување на тендерската документација и давање на рок во кој заинтересираните фирми ќе имаат можност за коментирање на тендерските документации повисоки од 130.000 евра | неприфатена | Предлог мерката е веќе вметната во постоечката верзија на Законот за јавните набавки поради што нема потреба од ваква мерка |
| Измена на закон за јавни набавки за воведување на градација за непочитување на истиот | неприфатена | Законот за јавните набавки содржи повеќе казнени одредби кои се однесуваат на непочитување на законот од сите вклучени страни во системот за јавни набавки |
| Вклучување на претставници на здруженијата, фондациите и останати граѓански организации во секторските работни групи за ИПА 2 на рамноправно ниво со претставниците од државните органи | прифатена | 5.4. Вклучување на транспарентен и објективен начин на претставници на здруженијата и фондациите, како и на останатите ГО, во секторските работни групи за планирање и програмирање на ИПА 2 на рамноправно ниво со претставниците од државните органи |
| *Објавување на податоци за склучени договори и добиена помош преку Програмата за инфраструктурен развој (ОРИО) на Кралството Холандија* | тековна | 5.5. Објавување на податоци за склучени договори и добиена помош преку Програмата за инфраструктурен развој (ОРИО) на Кралството Холандија |
| *Воведување граѓански буџет на локално ниво* | неприфатена | Предлагачот не ја доставил предлог мерката во стандардна форма која би била предмет на опсервација |

|  |
| --- |
| **6. ОТВОРЕНОСТ НА ЛОКАЛНО НИВО** |
| **Предложена мерка**  | **Статус** | **Образложение за неприфаќање на мерката** |
| 1. Утврдување на прашањата кои се задолжителен предмет на консултација и изработка на унифицирани процедури за сите општини | Неприфатена | Поради немање на предвидливи финансиски средства за реализација и поради фактот што оваа мерка делумно е реализирана преку Програмата Форуми во заедниците. Останува потребата од дефинирање на конкретни процедури и прашања кои што ќе бидат предмет на задолжителна консултација во сите општини. |
| 2.Поголеми ингеренции на месните/урбани заедници во обезбедување на граѓанско учество и партиципација како клучни чинители во процесот на донесување на одлуки преку измена на ЗЛС и/или статутите  | Неприфатена | Иницијативите за подобрување на функционалноста на месните заедници не е прифатена затоа што активности во тој правец веќе се предвидени во Акцискиот план за спроведување на Програмата за оддржлив локален развој и децентрализација. |
| 3.Институционализација на Форумите во заедниците во рамките на локално ниво како начин на поголема партиципација во креирањето на локалните политики  | Неприфатена | Иницијативата е реализирана во рамките на Програмата Форуми во заедниците која завршува оваа година. |
| 4.Воведување на стандарди и процедури комуникацијата и консултација помеѓу ЕЛС и граѓаните со постапки и начини за нивно реализирање (електронски и лице в лице)  | Неприфатена(Иницијативата е идентична со иницијативата бр. 1) | Поради немање на предвидливи финансиски средства за реализација и поради фактот што оваа мерка делумно е реализирана преку Програмата Форуми во заедниците. Останува потребата од дефинирање на конкретни процедури и прашања кои што ќе бидат предмет на задолжителна консултација во сите општини. |
| 5.Протоколи/стандарди за транспарентност и отворени податоци на локано ниво  | Прифатена | Иницијативата беше предложена како готов проект со целосно обезбедена финансиска поддршка. Проектот во целост соодветствува на принципите и вредностите на ОВП. Создава нов квалитет на иновативен начин со користење на нови технологии. |
| 6.Протоколи за буџетска транспарентност и јавните набавки (граѓански буџет)  | Прифатена | Иницијативата е на УНДП, финансиски поддржана и во целост соодветствува на принципите и вредностите на ОВП. Создава нов квалитет на иновативен начин со користење на нови технологии. |
| 7.Полесен пристап до услуги преку објавување на процедури и контакти со одговорни институции и лица  | Делумно во рамките на поширока мерка | Е-услугите се делумно опфатени во рамките на првата мерка-Утврдување на стандарди за транспарентност и отворени податоци на локално ниво, како задолжително објавување на ВЕБ страницата на сите услуги кои ги испорачува општините и лесен пристап до обрасците за обезбедување на услугите. |
| 8.Употреба на јазиците и отсликувале на различностите во работат на општината и објавување на податоците и информациите согласно структурата на општината и Стратегиите за меѓукултурно разбирање  | Неприфатена | Потребно е иницијативата да се разработи, а проблем е немањето предвидлив извор на финансирање на активностите. |
| 9.Подобрени услуги за граѓаните преку Он лине апликации  | Прифатена преку реализација на конкретни иницијативи кои што се однесуваат на ОН лине услуги. | Станува збор за 2 конкретни иницијативи, Пријави проблем и Е-комуникација на детските градинки со корисниците на услугите. |
| 10.Креирање на модел на социјални договори во областа на социјалната заштитата како механизам за испорака на социјални услуги на локално ниво од страна на ГО, социјално договорни бизниси | Прифатена | Иницијативата ќе се реализира во соработка со УНДП. |
| 11.Засилување на функционалноста на КЕМ за родова интеграција во процесите на креирање на политиките на локалната самоуправа и подобрување на отеченост во нивното функционирање | Прифатена | Иницијативата ќе се реализира преку 2 активности со две невладини организации. |
| 12.Засилување на функционалноста на КОМЗ, вклучување на ГО и граѓаните во формирање на нивниот состав и нивно буџетирање  | Неприфатена | Активности во тој правец веќе се предвидени во Акцискиот план за спроведување на Програмата за оддржлив локален развој и децентрализација. |
| 13.Засилување на функционалноста на Советите на потрошувачи со вклучување на ГО и прецизирање на неговата улога во Статутот на општините | Неприфатена | Активности во тој правец веќе се предвидени во Акцискиот план за спроведување на Програмата за оддржлив локален развој и децентрализација. |
| 14.Е- градинки - подобрување на квалитетот до услугите. Граѓаните ќе можат да поднесат барање за упис, ќе можат да поставуваат прашања, да доставуваат идеи, да се произнесуваат по идеи и предлози,, да поднесуваат приговори и жалби итн | Прифатена | Ќе се реализира во соработка со невладин и бизнис сектор. |
| 15.Е – комунални услуги Воспоставување на двонасочен механизам за комуникација помеѓу граѓаните и локалната администрација во решавањето на проблемите кои се во надлежност на локалните самоуправи– пријавување проблем, осветлување, потрошувачки услуги, | Прифатена | Ќе се реализира преку изработка на ВЕБ апликација Пријави проблем во соработка со Советите на потрошувачи во општините. |
| 16.Унифициран систем за web навигација во локалните самоуправи. Подобрување на навигацијата за пристап до е-информации и услугите за граѓаните не се адаптирани на потребите на граѓаните и особено лицата со попречениот. Прилагодување на општинските web страници и назначување на лице кое ќе биде од помош за овие лица | Прифатена | Во првата фаза ќе се адаптираат ВЕБ страниците на општините на потребите на лицата кои имаат проблеми со видот и назначување на лице за поддршка на лицата со попреченост во комуникацијата со локалната администрација. |
| 17.Подобрување на функционалноста на механизмите за консултации на локано ниво – подобрување на учеството на жените во институционалните механизми за учество на локално ниво, стандарди за учество, подобрување на правна и институционална рамка | Прифатена(Иницијативата ќе се реализира во рамките на активностите од иницијативата бр.11) |  |
| 18.Е-пазар на услуги и производи во земјоделието и руралниот развој по систем земјоделско машински круг и софтверска поддршка нуди-барај | Неприфатена | Станува збор за активности кои што излегуваат надвор од надлежностите на општините, но би можела да биде корисна алатка за земјоделците, особено во руралните општини. |
| 19.Е - потрошувачи | Делумно | Делумно е опфатена во рамки на иницијативата Пријави проблем, но има простор да биде разработена како корисна алатка за подобрување на функционалноста на Советите на потрошувачите. |
| 20.Паметен систем за пријавување на проблеми од страна на граѓаните во однос на општинските услуги | Прифатена (Идентична со иницијативата бр.15) | Ќе се реализира преку изработка на ВЕБ апликација Пријави проблем во соработка со Советите на потрошувачи во општините. |

|  |
| --- |
| **7. ЈАВНИ УСЛУГИ** |
| **Предложена мерка**  | **Статус** | **Образложение за неприфаќање на мерката** |
| Поволна правна средина за социјални договори | прифатена | 7.1 Поволна правна средина за социјални договори |

|  |
| --- |
| **8. КЛИМАТСКИ ПРОМЕНИ** |
| **Предложена мерка**  | **Статус** | **Образложение за неприфаќање на мерката** |
| Развој на климатските политики на национално ниво на транспарентен и партиципативен начин | прифатена | 8.1 Развој на климатските политики на национално ниво на транспарентен и партиципативен начин |
| Отворени податоци за климатски промени на национално и локално ниво | прифатена | 8.2 Отворени податоци за климатски промени на национално и локално ниво |
| Обезбедување на одговорност и вклученост на приватниот сектор во националната акција за климатски промени | прифатена | 8.3. Обезбедување на одговорност и вклученост на приватниот сектор во националната акција за климатски промени |